Gandia augmentarà la seua presència a la web com a destinació turística
30 juny 2022

## Gandia augmentarà la seua presència a la web com a destinació turística30 juny 2022Última actualització: 30 juny 2022

![](../gestion/img/519d976b3727f01fb6d5508dcf0241aa2905958049ff32df29444642da2627b1.jpg)  
  

Gandia avança de la mà del sector turístic en la millora del posicionament web i les xarxes socials gràcies al conveni subscrit ahir entre el consistori i l'Associació Empresarial d'Hotels de Gandia i La Safor (AEHGS).

L'import de l'acord és de 35.000 € i va ser signat ahir per l'alcalde de Gandia, José Manuel Prieto i el president d'AEHGS, Luis Rodríguez de Rivera.

Es tracta de fer ús de les Tecnologies de la Informació i Comunicació per dissenyar una estratègia de promoció comercialització comuna en l'àmbit en línia alhora que es permeta adquirir el coneixement necessari per a anticipar-se a les noves demandes dels visitants.

**José Manuel Prieto** ha destacat que es tracta del primer acord d'aquest tipus que es fa entre el sector i el departament de Turisme. _"És una forma de reconéixer tot l'esforç que ha realitzat el sector hoteler durant la pandèmia" "Tenim hotels magníficament ben posicionats, però com a destinació turística ens hem de reforçar en aquest aspecte" "Volem referenciar-nos com una ciutat on la col·laboració publicoprivada permeta millorar la generació d'oportunitats"_.

Per la seua banda, **Luis Rodríguez de Rivera** va explicar que amb aquest acord _"podem adquirir eines que ens facen ser més competitius com a destinació i com a sector en l'àmbit nacional o projectar-nos internacionalment, ja que a l'entorn digital ens costa el mateix dirigir-nos a un espanyol que una persona de qualsevol altre punt del món"_.  
El president de l'Associació d'Hotels va posar en valor que aquest acord sorgeix _"de la facilitat de diàleg que tenim entre l'ajuntament i l'associació"_.